A BIZOTTSÁG 1836/2002/EK RENDELETE
(2002. október 15.)
az azonos tulajdonságokkal rendelkező olívaolaj-termelőövezetek körülhatárolásáról szóló 2138/97/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1513/2001/EK rendelettel[1] módosított, az olaj- és zsírpiac közös szervezéséről szóló, 1966. szeptember 22-i 136/66/EGK tanácsi rendeletre[2],
tekintettel a legutóbb az 1639/98/EK rendelettel[3] módosított, az olívaolaj termelésére nyújtott támogatásra és az olívaolaj-termelői szervezeteinek támogatására vonatkozó általános szabályok megállapításáról szóló, 1984. július 17-i 2261/84/EGK tanácsi rendeletre[4] és különösen annak 19. cikkére,
mivel:
(1) A 2261/84/EGK rendelet 18. cikke meghatározza, hogy az olajbogyó- és olívaolaj terméshozamokat azonos tulajdonságokkal rendelkező termelőövezetek szerint a termelő tagállamok által szolgáltatott adatok alapján kell rögzíteni.
(2) Az azonos tulajdonságokkal rendelkező termelőövezeteket a legutóbb a 2193/2001/EK rendelettel[5] módosított, az azonos tulajdonságokkal rendelkező olívaolaj-termelőövezetek körülhatárolásáról szóló, 1997. október 30-i 2138/97/EK bizottsági rendelet[6] melléklete határozta meg. Közigazgatási és szerkezeti okokból a spanyolországi és olaszországi, azonos tulajdonságokkal rendelkező termelőövezeteket a 2001/02. gazdasági évre vonatkozóan módosítani kell.
(3) Az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
A 2138/97/EK rendelet melléklete a következőképpen módosul:
1. Az A. pontban a "Brescia", "Roma", "Caserta", "Lecce", "Potenza", "Cosenza", "Reggio Calabria", "Vibo Valentia", "Siracusa" és "Sassari" tartományok helyébe az e rendelet mellékletében szereplő tartományok lépnek;
2. A B. pontban, a "Comunidad autónoma Andalucía" cím alatt, "Málaga" tartományban, a 4. övezet ("Serranía de Ronda") "Genalguacil" településsel egészül ki.
3. A D. pontban, a "Comunidad autónoma Aragón" cím alatt:
- "Zaragoza" tartományban a 2. övezet "Ruesca" településsel egészül ki,
- "Teruel" tartományban a 3. övezet "Cuervo (El)", a 4. övezet pedig "Segura de Baos" településsel egészül ki,
- "Huesca" tartományban az 5. övezet "Ibieca" és "Ortilla" településsel egészül ki.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ezt a rendeletet 2001. november 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. október 15-én.